recursal/SuperWikiNEXT-32B huggingface dataset:
**ছোস-দ্বাং-গ্রাগ্স-পা** (ওয়াইলি: *chos dbang grags pa*) (১৪০৪-১৪৬৯) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দ্বিতীয় প্রধান ছিলেন।

সংক্ষিপ্ত জীবনী
---------------

ছোস-দ্বাং-গ্রাগ্স-পা ১৪০৪ খ্রিষ্টাব্দে ঝাংঝুং অঞ্চলে জন্মগ্রহণ করেন। তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। তিনি সংস্কৃত ধ্বনিবিদ্যা, তর্কবিদ্যা ও কাব্যশাস্ত্রে একজন বিখ্যাত পণ্ডিত ছিলেন। তিনি দ্রেপুং বৌদ্ধবিহারে অধ্যাপনার দায়িত্বও পালন করেন। ১৪৪০ খ্রিষ্টাব্দে তিনি নাগ্স-শোদ (ওয়াইলি: *nags shod*) অঞ্চলে স্পুস-ম্দা'-র্নাম-র্গ্যাল-দ্পাল-'বার (ওয়াইলি: *spus mda' rnam rgyal dpal 'bar*) বৌদ্ধবিহার প্রতিষ্ঠা করেন। এছাড়াও তিনি গ্লাং-লিং (ওয়াইলি: *glang ling*), বিগ-ছোস-র্দজোং (ওয়াইলি: *wig chos rdzong*), র্ঙ্গু-ছু-র্গ্যুদ-খ্রি-র্দো (ওয়াইলি: *rngu chu rgyud khri rdo*) প্রভৃতি বৌদ্ধবিহারও প্রতিষ্ঠা করেন। ১৪৫৮ খ্রিষ্টাব্দে তিনি খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) দ্বিতীয় প্রধানের দায়িত্ব গ্রহণ করেন ও এই পদে তিনি পাঁচ বছর থাকেন। তিনি দ্পাল-দুস-ক্যি-'খোর-লো'ই-র্নাম-ব্ঝাগ (ওয়াইলি: *dpal dus kyi 'khor lo'i rnam bzhag*), র্তেন-'ব্রেল-ব্স্তোদ-পা'ই'-গ্রেল-বা (ওয়াইলি: *rten 'brel bstod pai 'grel ba*), লো-ছেন-রিন-ছেন-ব্জাং-পো'ই-র্নাম-থার-ত্শিগ্স-ব্চাদ (ওয়াইলি: *lo chen rin chen bzang po'i rnam thar tshigs bcad*), মি-লা-রাস-পার-ব্স্তোদ-পা (ওয়াইলি: *mi la ras par bstod pa*), র্গ্যাল-পো-রা-মা-না'ই-র্তোগ্স-ব্র্জোদ (ওয়াইলি: *rgyal po rA ma na'i rtogs brjod*) প্রভৃতি গ্রন্থ রচনা করেন। তিনি দুস-'খোর-গ্যি-টিক-ছেন (ওয়াইলি: *dus 'khor gyi Tik chen*) নামক ম্খাস-গ্রুব-র্জে-দ্গে-লেগ্স-দ্পাল-ব্জাং রচিত কালচক্র বিষয়ক অসম্পূর্ণ গ্রন্থটিকেও সম্পূর্ণ করেন।

তথ্যসূত্র
---------

1. ↑  Chhosphel, Samten (এপ্রিল ২০১০)। "Chowang Drakpa"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরীব্যাং-সেম্স-শেস-রাব-ব্জাং-পো | **ছোস-দ্বাং-গ্রাগ্স-পা  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের দ্বিতীয় প্রধান** | উত্তরসূরীম্ত্শুর-স্তোন-নাম-ম্খা'-দ্পাল-বা |
|
মাচাট্টু মামাঙ্গম উৎসবের জন্য পুথান ও থিরা।
**পুথান থিরা** হল ভারতের কেরল রাজ্যের দক্ষিণ মালাবার অঞ্চলে দেখতে পাওয়া আনুষ্ঠানিক শিল্প রূপ। এই অনুষ্ঠানে লোকেরা পুথান বা শিবের সৈন্য এবং থিরা বা কালীকে উপস্থাপন করা পোশাকে ড্রামের সাথে নাচে। শিব প্রেরিত সৈন্য পুথান দারিকার সঙ্গে লড়াই করতে ভাগবতীকে সহায়তা করা, এবং এই ভগবতী হলেন থিরা। তারা বিশ্বাস করে এই উৎসব মন্দ আত্মাদের থেকে গ্রামকে মুক্ত করে দেয়।  প্রথমে পুথান এবং থিরার চরিত্রশিল্পী মন্দির চত্বরে নৃত্য করে এবং তারপরে তারা গ্রামে ঘুরে ঘুরে সকলের ঘরে গিয়ে অনুষ্ঠান করে। গৃহকর্তারা শ্রদ্ধার সাথে ঐতিহ্যবাহী "দীপম" (আলোকিত প্রদীপ) দিয়ে পুথান ও থিরাকে গ্রহণ করে। তাদের ধান, চাল এবং অর্থও উপহার দেওয়া হয়।

সাধারণত গ্রামে বা শহরতলীতে এবং তার সঙ্গে মন্দিরগুলি থেকেও মন্দ আত্মা মুক্ত করার জন্য এই অনুষ্ঠান বছরে একবার বা দুবার করা হয়, বিশেষত ডিসেম্বর থেকে মে মাসের মধ্যে *পুরম* উৎসবের মরসুমে।

বর্ণনা
------

একটি সাধারণ পুথান এবং থিরা নৃত্যে চিৎকার এবং বন্য অঙ্গভঙ্গি করা হয়, বাদ্যযন্ত্রের মধ্যে ঘাতবাদ্য এবং শিঙ্গার পাশাপাশি ড্রামও অন্তর্ভুক্ত থাকতে পারে। নৃত্যশিল্পীরা বড় পাখার আকারের টুপি এবং মুখোশ পরে থাকে, মুখোশে জিহ্বা বার করা থাকে এবং চোখ ঠেলে বেরিয়ে আসে। যে পুথানের চরিত্রে অভিনয় করে সে সাধারণত একটি উজ্জ্বল শক্তভাবে বোনা পোশাক (সাধারণত লাল) পরে, সেগুলি সোনালি অলঙ্কার দিয়ে সজ্জিত থাকে। নৃত্যশিল্পীর চলার তালে তালে সেগুলি থেকে ধ্বনি বার হয়। তাদের ময়ূরের বৈশিষ্ট্যযুক্ত বিশাল টুপি এবং আর বাকি মুখোশ দর্শকদের অবিশ্বাস্য কল্পনার জগতে নিয়ে যায়। থিরা শিল্পী তার মাথায় অর্ধবৃত্তাকার কালো মুকুট পরে যেখানে দেবীর প্রতীক আঁকা থাকে। থিরা শিল্পীর নৃত্য দক্ষতা বাস্তবিকই দেখার মত জিনিস।

বাদ্যযন্ত্র থুডি এবং এঝুপাড়ার সঙ্গে আকর্ষণীয় ছন্দবদ্ধ নৃত্য দেখা যায়। পুথান প্রবেশ করার সময় থুডি বাজানো হয়, অন্যদিকে এঝুপাড়া থিরার জন্য তাৎপর্যপূর্ণ।

নৃত্যশিল্পীরা ঐতিহ্যগতভাবে গ্রামীণ পালঘাট, মালাপ্পুরমের দক্ষিণাঞ্চল এবং ত্রিশুরের উত্তরাঞ্চলের মান্নান হিন্দু জাতির।

মালায়ালম কবি এদাসেরি গোবিন্দন নায়ারের লেখা মহাকাব্য *পুথাপাট্টু* কবিতাটি পোথান ও থিরার ঐতিহ্যের উপর ভিত্তি করে নির্মিত।

তথ্যসূত্র
---------

1. ↑  "Poothan Thira at the Velas"। সংগ্রহের তারিখ ৮ মার্চ ২০২১।
2. 1 2  "Poothanum Thirayum"। সংগ্রহের তারিখ ৮ মার্চ ২০২১।

বহিঃসংযোগ
---------


উইকিমিডিয়া কমন্সে **পুথান থিরা** সংক্রান্ত মিডিয়া রয়েছে।

* Kerala Tourism
* Kerala Festivals
**ফ্রেডরিক কাইজ** (ইংরেজি: Frederick Kuys; জন্ম: ২১ মার্চ, ১৮৭০ - মৃত্যু: ১২ সেপ্টেম্বর, ১৯৫৩) পশ্চিম কেপের জর্জ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে বোলিং করার পাশাপাশি নিচেরসারিতে ডানহাতে কার্যকরী ব্যাটিংশৈলী প্রদর্শন করতেন তিনি।

প্রথম-শ্রেণীর ক্রিকেট
---------------------

১৮৯৬-৯৭ মৌসুম থেকে ১৮৯৮-৯৯ মৌসুম পর্যন্ত ফ্রেডরিক কাইজের প্রথম-শ্রেণীর খেলোয়াড়ী জীবন চলমান ছিল। দক্ষিণ আফ্রিকান যুদ্ধ শুরু হবার পূর্বে কয়েক মৌসুম খেলেন। এ পর্যায়ে ওয়েস্টার্ন প্রভিন্সের অল-রাউন্ডার হিসেবে নিজেকে মেলে ধরেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্রেডরিক কাইজ। ১ এপ্রিল, ১৮৯৯ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৮-৯৯ মৌসুমে লর্ড হকের নেতৃত্বে দক্ষিণ আফ্রিকা গমন করে। সিরিজের দ্বিতীয় টেস্টে অংশগ্রহণ করেন তিনি।

১২ সেপ্টেম্বর, ১৯৫৩ তারিখে ৮৪ বছর বয়সে কেপ প্রদেশের আউটশ্রুন এলাকায় ফ্রেডরিক কাইজের দেহাবসান ঘটে।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ২১ সেপ্টেম্বর ২০১৯।
2. ↑  "South Africa – Test Batting Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।
3. ↑  "South Africa – Test Bowling Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।
4. ↑  "2nd Test, England tour of South Africa at Cape Town, Apr 1-4 1899"। *Cricinfo*। সংগ্রহের তারিখ ২৫ এপ্রিল ২০১৯।

আরও দেখুন
---------

* হাওয়ার্ড ফ্রান্সিস
* আলফ্রেড আর্চার
* বোল্যান্ড ক্রিকেট দল
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ফ্রেডরিক কাইজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রেডরিক কাইজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ছোস-র্জে-ঙ্গাগ-দ্বাং** (ওয়াইলি: *chos rje ngag dbang*) (১৫২৫-১৫৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা ছিলেন।

সংক্ষিপ্ত পরিচিতি
-----------------

ছোস-র্জে-ঙ্গাগ-দ্বাং ১৫২৫ খ্রিষ্টাব্দে তিব্বতের কোংপো অঞ্চলে জন্মগ্রহণ করেন। তিনি সাংস-র্গ্যাস-দ্পাল (ওয়াইলি: *sangs rgyas dpal*) নামক দ্বিতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার নিকট শিক্ষালাভ করেন।১৫৫০ খ্রিষ্টাব্দে তিনি সাংস-র্গ্যাস-দ্পালের সঙ্গে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) যাত্রা করেন, যেখানে সাংস-র্গ্যাস-দ্পাল এবং দ্গে-'দুন-ব্ক্রা-শিস (ওয়াইলি: *dge 'dun bkra shis*) নামক বিহারের অষ্টম প্রধান তাকে ভিক্ষুর শপথ প্রদান করেন। পরবর্তীকালে তিনি দক্ষিণ খাম্স অঞ্চলে অবস্থিত স্পো-বো-ছু-ম্দো (ওয়াইলি: *spo bo chu mdo*), ল্হো-ছোস-খ্রি-থাং (ওয়াইলি: *lho chos khri thang*), সুম-র্দ্জোং (ওয়াইলি: *sum rdzong*), ল্চাগ্স-র্তা-ম্দা'-ঝিং (ওয়াইলি: *lcags rta mda' zhing*) প্রভৃতি বৌদ্ধবিহারের দায়িত্ব পালন করেন। সাংস-র্গ্যাস-দ্পালের মৃত্যুর পর তিনি তার বহু স্বর্ণমূর্তি নির্মাণ করান, যা স্পো-বো-ছু-ম্দো (ওয়াইলি: *spo bo chu mdo*) প্রতিষ্ঠিত করা হয়। এছাড়া তিনি ল্হো-ছোস-খ্রি-থাং (ওয়াইলি: *lho chos khri thang*) বৌদ্ধবিহারে গৌতম বুদ্ধ ও দ্বিতীয় দলাই লামা, ফান-ব্দে (ওয়াইলি: *phan bde*) বৌদ্ধবিহারে হেরুকা ও দ্রেপুং বৌদ্ধবিহারে যমান্তকের মূর্তি নির্মাণ করান।

তথ্যসূত্র
---------

1. ↑  Chhosphel, Samten (জুলাই ২০১০)। "The Second Chakra Tulku, Choje Ngawang"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৭।

|
|  |
| পূর্বসূরীগ্রুব-থোব-সাংস-র্গ্যাস-দ্পাল-'ব্যোর | **ছোস-র্জে-ঙ্গাগ-দ্বাং  দ্বিতীয় ল্চাগ্স-রা-স্প্রুল-স্কু** | উত্তরসূরীঙ্গাগ-দ্বাং-ছোস-'ব্যোর-ব্জাং-পো |
|

| * দে
* স
ল্চাগ্স-রা-স্প্রুল-স্কু |
| --- |
| 
* ১) গ্রুব-থোব-সাংস-র্গ্যাস-দ্পাল-'ব্যোর
* ২) ছোস-র্জে-ঙ্গাগ-দ্বাং
* ৩) ঙ্গাগ-দ্বাং-ছোস-'ব্যোর-ব্জাং-পো
* ৪) ঙ্গাগ-দ্বাং-'ফ্রিন-লাস-ব্জাং-পো
* ৫) ঙ্গাগ-দ্বাং-ব্স্তান-'দ্জিন-ল্হুন-গ্রুব
* ৬) ঙ্গাগ-দ্বাং-'ফ্রিন-লাস-দ্পাল-ব্জাং
* ৭) ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ
* ৮) ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান
* ৯) ব্লো-ব্জাং-'ফ্রিন-লাস-র্নাম-র্গ্যাল
* ১০) 'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন

 |
**নাইজারসরাস** হচ্ছে রেবাকিসৌরিডি গোত্রের ও সাউরোপোডা প্রজাতির এক ধরনের ডাইনোসর যেটির অস্তিত্ব ১১.৫ থেকে ১০.৫ কোটি বছর পূর্বে খড়িময় যুগে পৃথিবীতে বিদ্যমান ছিল। এই ডাইনোসরের ফসিল আবিষ্কৃত হয় মূলত পশ্চিম আফ্রিকার দেশ নাইজারের গেডুফেআউয়া নামক মরুভূমি অঞ্চলে। এই ডাইনোসরের ফসিল নিয়ে বিশদ জানা যায় ১৯৭৬ সালে কিন্তু এর দেহের বাকি অবশিষ্টাংশ পাওয়ার পর ১৯৯৯ সালে এই ডাইনোসরের প্রজাতিকে "নাইজেসৌরাস ট্র্যাকিটি" নামক বৈজ্ঞানিক নাম প্রদান করা। এই ডাইনোসরের প্রজাতিটির নামের আসল অর্থ হলো "নাইজারের সরীসৃপ" আর বৈজ্ঞানিক প্রদান করা হয় মূলত জীবাশ্র্মবিজ্ঞানী ফিলিপ টাকেটের নামানুসারে যিনি প্রথম এই প্রজাতির ডাইনোসরের হদিস পেয়েছিলেন।

নাইজারসরাস ৯ মিটার লম্বা (৩০ ফিট), যা সাউরোপোডের সদস্য হিসেবে খুবই ছোট আকৃতির। ওজনে এই ডাইনোসোরটি ছিল ৯ টন যা ওজনে বর্তমান সময়ের হাতির সমান। কিন্তু জীবাশ্মে পাওয়া এর কঙ্কাল মূলত প্রাকৃতিক উপায়ে বায়ুতে পরিপূর্ণ ছিল কিন্তু এর অঙ্গ-প্রত্যঙ্গ ছিল সুগঠিত। খাদ্যগ্রহণের জন্য ফেনেস্ট্রা (খুলি এবং ভেরটেব্রেটস্‌ এর সংযোগ স্থান) সহযোগে হাল্কা হাঁড় সমেত এর কঙ্কালতন্ত্র বিশেষভাবে সুগঠিত। ৫০০টি দাঁতসহ নাইজারসরাস ডায়নোসরটির প্রশস্ত মুখ রয়েছে, যা প্রতি ১৪ দিন পর পর প্রতিস্থাপিত হয়। এছাড়া এর চোয়ালে বিশেষ সুরক্ষার জন্য কেরাটিন (এক ধরনের প্রোটিন যা উপকলা কোষকে সুরক্ষা দেয়) নামক প্রোটিন দ্বারা আবৃত। অন্যান্য চতুষ্পদ প্রাণীদের মতো না হয়ে বরং এর দাঁতালো হাঁড়গুলো কঙ্কালের বাকি অংশগুলোর সাথে সামঞ্জস্য রেখে অনুপ্রস্থভাবে আবর্তিত হয়ে থাকে, যাতে করে এর দাঁতগুলো যেন বেশি সম্মুখভাগে অবস্থিত না হয় পরে।

নাইজারসরাসদের নিকটবর্তী সম-গোত্রীয় ডাইনোসররা রেবাকিসৌরিডি পরিবারের অন্তর্ভুক্ত যারা আবার সাউরোপোডা গোত্রের ডাইনোসরদের বৃহৎ-পরিবার ডাইপ্লোডোকোডিয়া অংশভুক্ত। এর মস্তিষ্কের যে অংশ ঘ্রাণ শক্তি সচল রাখে, তা মূলত অনুন্নত, যদিও এর মস্তিষ্কের গঠন তুলনাগত দিক দিয়ে অন্যান্য ডাইনোসর থেকে আলাদা। পাশাপাশি নাইজারসরাসদের মাথা কি নিম্নাভিমুখে ছিল নাকি সাউরোপোডা গোত্রের ডাইনোসরদের মতো আনুভূমিক ছিল, তা নিয়ে বিশেষজ্ঞদের মধ্যে বিতর্ক রয়েছে। নাইজারসরাসরা নদী অঞ্চলে বসবাস করতো এবং এর খাদ্যাভাসের তালিকার মধ্যে ছিল ফার্ন, অ্যাকুইসিটাম ও সপুষ্পক উদ্ভিদের মতো গাছপালাগুলো। এছাড়া মেরুদণ্ডী প্রাণীদের মধ্যে, যেখানে নাইজারসরাসদের অস্তিত্বের হদিস মিলেছিল, সেই জায়গায় এই ডাইনোসরের জীবাশ্ম ছিল খুব সচরাচর এবং এই ডাইনোসরের স্বভাব অন্যান্য থেরোপোডা ও ক্রোকোডাইলোমোরফসের মতো মহাপ্রাণীয় (মেগাফউনা) গোত্রের প্রাণীদের সাথে ছিল সামঞ্জস্যপূর্ণ।

তথ্যসূত্র
---------
কিরবি সিগস্টন ম্যানর ইংল্যান্ডের নর্থ ইয়র্কশায়ারের কিরবি সিগস্টন গ্রামে অবস্থিত একটি ম্যানর বাড়ি। এটি ১৯৫৩ সালের জানুয়ারি থেকে ইংল্যান্ডের জাতীয় ঐতিহ্যের তালিকায় গ্রেড ২ তালিকাভুক্ত হয়েছে। বাড়িটি মূলত ১৮২৬ সাল থেকে। এটি বিংশ শতাব্দীতে সম্প্রসারিত হয়েছিল। এটি তিন-বে পরিকল্পনাসহ উচ্চতায় দুই তলা। এটি বাড়ির পিছনে একটি জোড়া ফোর-বে প্ল্যান রয়েছে। বাড়ির প্রধান দরজায় একটি ডোরিক ডোরকেস রয়েছে।

বাড়িটি কনজারভেটিভ পার্টির নেতা এবং যুক্তরাজ্যের প্রধানমন্ত্রী ঋষি সুনাকের মালিকানাধীন, যিনি এমপি হওয়ার আগে এটি ১.৫ মিলিয়ন পাউন্ডের বিনিময়ে কিনেছিলেন। তিনি ২০১৫ সালে রিচমন্ড (ইয়র্কস) এর স্থানীয় নির্বাচনী এলাকার এমপি হিসাবে নির্বাচিত হয়েছিলেন।২০২১ সালে সুনাককে বাড়ির প্যাডকে একটি জিম, সুইমিং পুল এবং আউটডোর টেনিস কোর্ট সহ একটি অবসর কমপ্লেক্স নির্মাণের পরিকল্পনার অনুমতি দেওয়া হয়েছিল। এই কাজের জন্য ৪০০,০০০ পাউন্ড খরচ হবে বলে আশা করা হয়েছিল।

পরিবেশবাদী দাতব্য সংস্থা গ্রিনপিসের কর্মীরা ২০২২ সালের নভেম্বরে যুক্তরাজ্যে জ্বালানি দারিদ্র্য বিষয়ে সুনাকের সরকারের নীতির বিরুদ্ধে প্রতিবাদ হিসাবে বাড়ির সামনে একটি চলচ্চিত্র উপস্থাপন করেছিলেন।
**পুণ্যলতা চক্রবর্তী** (জন্ম: ১০ সেপ্টেম্বর ১৮৯০ - মৃত্যু: ২১ নভেম্বর ১৯৭৪) একজন বাঙালি শিশুসাহিত্যিক।

পু্ণ্যলতা চক্রবর্তীর আদি নিবাস ছিল বর্তমান বাংলাদেশের কিশোরগঞ্জের মসুয়ায়। তার পিতা বিখ্যাত শিশুসাহিত্যিক, সঙ্গীতজ্ঞ, চিত্রশিল্পী ও যন্ত্রকুশলী উপেন্দ্রকিশোর রায়চৌধুরী। তার মা বিধুমুখী দেবী ছিলেন বিশিষ্ট সমাজ সংস্কারক ব্রাহ্ম সমাজের দ্বারকানাথ গঙ্গোপাধ্যায়ের মেয়ে। তার বড় ভাই (বড়দা) ছিলেন প্রখ্যাত শিশুসাহিত্যিক বাংলা সাহিত্যে ননসেন্সের প্রবর্তক সুকুমার রায়। তার আরও ছোট দুই ভাই ছিলেন সুবিনয় রায় এবং সুবিমল রায় । এছাড়াও তার আরও দুই বোন ছিল সুখলতা রাও এবং শান্তিলতা। বিএ পড়ার সময় ১৯০৯ খ্রিস্টাব্দে তার বিবাহ হয়েছিল। তার স্বামী ছিলেন ডেপুটি ম্যাজিস্ট্রেট অরুণনাথ চক্রবর্তী। তার দুই কন্যা এবং দুজনেই কৃতি। জ্যেষ্ঠা কল্যাণী কারলেকার বিশিষ্ট সমাজদেবী, ইংরেজি সাহিত্যের অধ্যাপিকা ও লেখিকা। কনিষ্ঠা নলিনী দাশ বিশিষ্ট শিক্ষাবিদ, অধ্যাপিকা, অধ্যক্ষা ও শিশু সাহিত্যিক। বিখ্যাত সমাজ সংস্কারক দ্বারকানাথ গঙ্গোপাধ্যায় ছিলেন তার মাতামহ।

রচনা
----

পুণ্যলতা চক্রবর্তী গল্প উপন্যাস এবং অনুবাদ গল্প অনেক লিখেছিলেন। তার রচিত গ্রন্থ :

* ছোটবেলার দিনগুলি
* ছোট ছোট গল্প
* সাদিব ম্যাজিক
* গাছপালার কথা
* রাজবাড়ি (উপন্যাস)

তথ্যসূত্র
---------

* সংসদ বাঙালি চরিতাভিধান - সাহিত্য সংসদ - দ্বিতীয় খণ্ড
* সংসদ বাঙালি চরিতাভিধান- সাহিত্য সংসদ - প্রধমে খণ্ড - পঞ্চম সংস্করণ (৩য় মুদ্রণ - ২০১৬) পৃষ্ঠা ৩৯৪
**কালো মাথা মাছরাঙা** (*Halcyon pileata*) হল একধরনের গেছো মাছরাঙা যারা প্রধানত ক্রান্তীয় এশিয়া মহাদেশে ব্যাপক ভাবে বিস্তৃত। বিশেষত ভারত থেকে চীন, কোরিয়া এবং দক্ষিণপূর্ব এশিয়াতেই এদের বসবাস। এরা পরিযায়ী পাখি এবং সাধারণত শীতকালে পযান করে। শীতকালে এরা শ্রীলঙ্কা, থাইল্যান্ড, বোর্নিও এবং জাভা প্রভৃতি জায়গায় পরিযান করে।

এরা একটু বড় আকারের হয়, ২৮ সেমি লম্বায়। প্রাপ্তবয়স্কদের পিঠের রঙ হয় বেগুনি নীলচে রঙের, কালো রঙের মাথা এবং কাঁধ, সাদা রঙের গলায় এবং ঘাড়ে দাগ থাকে, এবং এদের দেহের নিচের অংশ বাদামি রঙের হয়। এদের ঠোঁট লম্বা হয় এবং এদের পা উজ্জ্বল লাল রঙের হয়। এদের ঊড়ানের সময় এদের কালো ও নীল ডানায় সাদা রঙের ছোপ ছোপ দেখতে পাওয়া যায়। উভয় পুরুষ এবং মহিলাই একইরকম দেখতে হয়। তরুণরা দেখতে একটু ফ্যাকাশে হয়। এদের ডাক হয় *কি-কি-কি-কি-কি* এরম ধরনের।

এরা উপকূলের দিকের খুব সাধারণ মাছরাঙা বিষেশত ম্যানগ্রোভে। এই প্রজাতিটি প্রধানত বড়ো বড়ো পোকামাকড়ই খায় বা শিকার ধরে। কিন্তু উপকূলীয় মাছরাঙারা মাছ ও ব্যাঙও খায়। এদের উড়ান খুব তাড়াতাড়ি হয় এবং সোজা হয়।

এদের বাসা প্রধানত মাটির তলায় বড় সুড়ঙ্গ খুড়ে হয়। এদের এক একটা বাসায় প্রায় ৪ থেকে ৫ টা ডিম থাকে।

গ্যালারি
--------

* প্রাপ্তবয়স্ক পাখি, জুয়ারি নদী, গোয়া, ভারতপ্রাপ্তবয়স্ক পাখি, জুয়ারি নদী, গোয়া, ভারত

তথ্যসূত্র
---------

1. ↑  BirdLife International (২০১২)। "*Halcyon pileata*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

* *Kingfishers, Bee-eaters and Rollers* by Fry, Fry and Harris, আইএসবিএন ০-৭১৩৬-৮০২৮-৮
**গৌরী চৌধুরী**  (জন্ম: মে ১৯৬৪) এক বাংলাদেশি বংশোদ্ভুত ব্রিটিশ গায়িকা এবং সঙ্গীত গুরু।

প্রাথমিক জীবন
-------------

গৌরি সিলেট জেলা, সিলেট বিভাগ, পূর্ব পাকিস্তান(বর্তমানে বাংলাদেশ) এ জন্মগ্রহণ করেন। তিনি মাত্র ছয় বছর বয়সে গান গাওয়া শুরু করেন।

১৯৮৪ সালে তিনি উচ্চ মাধ্যমিক বিদ্যালয় পাশ করেন। পরবর্তী বছর ১৯৮৫ সালে তিনি সিলেট একাডেমী অব ফাইন আর্টসে ভর্তি হন এবংয় লোক সঙ্গীতের উপর পান্ডিত্য অর্জন করেন। এরপর তিনি সিলেট শিল্পকলায় পড়ালেখা শুরু করেন এবং সঙ্গীতে তিনি খ্যাতি অর্জন করেন। তার শিক্ষাবর্ষ ১৯৮৮ সালে তিনি তার ক্যারিয়ারকে আরা উন্নত করতে চেয়েছিলেন এবং বাংলাদেশের দক্ষিণাঞ্চলে অবস্থিত চট্টগ্রাম বিশ্ববিদ্যালয় এ স্নাতক ডিগ্রী অর্জন করার সিদ্ধান্ত গ্রহণ করেন এবং সেখানে তিনি কলা বিভাগ থেকে স্নাতক ডিগ্রী অর্জন করেন।
শিক্ষাজীবন শেষ করে ১৯৮৯ সালে তিনি যুক্তরাজ্যে পাড়ি জমান যেখানে তিনি অনেক চাকরি করেন। তিনি প্রাথমিকভাবে লন্ডনের অনেকগুলো স্কুরে বাংলা গানের শিক্ষক হিসেবে কাজ শুরু করেন। এছাড়া *বাংলাদেশ ওয়েলফেয়ার এসোসিয়েশনের* একজন নারী উন্নয়ন কর্মকর্তা হিসেবে প্রচুর স্বেচ্ছাসেবামূলক কাজ করেন যা থাকে জাতিগত সংখ্যালঘু মহিলাদের অধিকার, দক্ষতা এবং মেধা উন্নয়নে ব্যাপকভাবে সাহায্য করে। সময়ের পরিক্রমায় তিনি জনপ্রিয় হয়ে উঠেন এবং তার চারটি ক্যাসেট এবং দুইটি সিডি প্রকাশিত হয়। ২০১১ সালের সেপ্টম্বরে **জি টিভির** সা রে গা মা পা, একটি জনপ্রিয় সঙ্গীত অনুষ্ঠান, এ অংশগ্রহণ করেন।

পুরস্কার এবং স্বীকৃতি
---------------------

গৌরি সঙ্গীতে প্রচুর পুরস্কার লাভ করেন। তিনি ২০০৪ সালে বাংলা টিভির, ২০০৪ সালে বিমা, ২০০৫ সালে এটিএন বাংলা এবং ২০০৬ সালে চ্যানেল আইয়ের কমিউনিটি অ্যাওয়ার্ডের "সেরা সঙ্গীত শিল্পী"র পুরস্কার অর্জন কেরেন।
২০০২ সালে জি টিভির আনতাকসারি অনুষ্ঠানের বেস্ট পারফরম্যান্স অ্যাওয়ার্ড অর্জন করেন।

তথ্যসূত্র
---------

1. ↑  "Raga to Reggae: Gouri Choudhury, Himanish Goswami, & Khiyo (2013)" (ইংরেজি ভাষায়)। Tara Arts। ২০১৩। ১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৫।
2. ↑  Karim, Mohammed Abdul; Karim, Shahadoth (জুলাই ২০০৮)। *British Bangladeshi Who's Who* (পিডিএফ) (ইংরেজি ভাষায়)। British Bangla Media Group। পৃষ্ঠা 66। ২ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।
3. ↑  Karim, Mohammed Abdul; Karim, Shahadoth (অক্টোবর ২০০৯)। *British Bangladeshi Who's Who* (পিডিএফ) (ইংরেজি ভাষায়)। British Bangla Media Group। পৃষ্ঠা 42। ১১ অক্টোবর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ সেপ্টেম্বর ২০১১।

বহিঃসংযোগ
---------

* ফেসবুকে গৌরী চৌধুরী উইকিউপাত্তে এটি সম্পাদনা করুন
* Gouri Choudhury  ওয়েব্যাক মেশিনে আর্কাইভকৃত ৮ এপ্রিল ২০১৬ তারিখে on *British Bangladeshi Who's Who*
* Anwarul Hoque hears from Singer Gouri Choudhury. *BBC Asian Network*. 22 May 2011
জারুল্লাহর প্রতিকৃতি
**হুসাম আদ-দীন জারুল্লাহ** (আরবি: حسام الدين جار الله‎‎; ১৮৮৪ - ৬ মার্চ ১৯৫৪) কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে ফিলিস্তিনি জনগণের একজন সুন্নি মুসলিম নেতা ছিলেন এবং ১৯৪৮ থেকে তার মৃত্যু পর্যন্ত জেরুসালেমের প্রধান মুফতি ছিলেন।[]

জারুল্লাহ জেরুজালেমে জন্মগ্রহণ করেন এবং মিশরের কায়রোর আল-আজহার বিশ্ববিদ্যালয়ে শিক্ষা লাভ করেন। তিনি কর্তৃত্বপ্রাপ্ত শক্তির অধীন ফিলিস্তিন থাকাকালীন সময়ে সর্বোচ্চ মুসলিম পরিষদের একজন নেতৃস্থানীয় সদস্য ছিলেন। রাজনৈতিকভাবে, তিনি ছিলেন নাশাশিবিদের মিত্র এবং আল-হুসাইনিদের প্রতিদ্বন্দ্বী। ১৯২১ সালে কামিল আল-হুসাইনি মারা গেলে, প্রধান মুফতি হিসাবে আল-হুসাইনির উত্তরাধিকারী হওয়ার জন্য জেরুজালেমের উলামায়ে কেরামের উল্লেখযোগ্য সমর্থন তার পক্ষে ছিল। প্রকৃতপক্ষে, তিনি এই পদের নির্বাচনে সবচেয়ে বেশি ভোট পেয়ে জয়ী হয়েছেন। যদিও ব্রিটিশ হাইকমিশনার হার্বার্ট স্যামুয়েল জারাল্লাকে আবেদন প্রত্যাহার করতে রাজি করান, পরবর্তীতে আল-হুসাইনির ভাই মুহাম্মদ আমিন আল-হুসাইনি-কে প্রার্থী হিসাবে যোগ্যতা অর্জনের অনুমতি দেন, যাকে স্যামুয়েল পরে জেরুজালেমের প্রধান মুফতি নিযুক্ত করেন। সান্ত্বনা হিসাবে, ব্রিটিশরা জারুল্লাহকে প্রধান কাজী ও ফিলিস্তিনের মুসলিম ধর্মীয় আদালতের পরিদর্শক হিসাবে নিযুক্ত করেন।

১৯৪৮ সালের আরব-ইসরায়েল যুদ্ধের পর, ট্রান্সজর্ডান (বর্তমানে জর্ডান) পূর্ব জেরুজালেম এবং জেরুসালেমের পুরনো শহর সহ পশ্চিম তীর দখল করে, যা নির্বাসিত প্রধান মুফতি বিরোধিতা করেছিলো। ২০ ডিসেম্বর ১৯৪৮-এ, বাদশাহ প্রথম আবদুল্লাহ আল-হুসাইনির জায়গায় জারুল্লাহকে মুফতি হিসাবে নিযুক্ত করেন।

তথ্যসূত্র
---------

1. ↑  Martin Sicker, *Pangs of the Messiah: The Troubled Birth of the Jewish State* (Praeger 2000) p. 32f.
2. ↑  Nevo, J. (১৫ নভেম্বর ১৯৯৬)। *King Abdallah and Palestine: A Territorial Ambition* (ইংরেজি ভাষায়)। Springer। পৃষ্ঠা 193। আইএসবিএন 978-0-230-37883-4।

বহিঃসংযোগ
---------

* ফিলিস্তিনি ব্যক্তিত্ব: হুসাম আদ-দীন জারুল্লাহ

| * দে
* স
জেরুসালেমের গ্র্যান্ড মুফতি |
| --- |
| মধ্যযুগ | 
* আল-মাসরি (?–১৪৪০)

 |
| ১৯ শতক থেকে | 
* মুহাম্মদ তাহির আল-হুসাইনি (১৮৬০ দশক–১৯০৮)
* কামিল আল-হুসাইনি (১৯০৮–১৯২১)1
* মুহাম্মদ আমিন আল-হুসাইনি (১৯২১-১৯৩৭)
* হুসামউদ্দিন জারাল্লাহ (১৯৪৮–১৯৫৪)
* সুলাইমান জাবারি (১৯৯৩–১৯৯৪)
* ইকরিমা সাইদ সাবরি (১৯৯৪–২০০৬)
* মুহাম্মদ আহমাদ হুসাইন (২০০৬-বর্তমান)

 |
| 1 ১৯১৪-১৯১৮ পর্যন্ত উসমানীয় সাম্রাজ্য আসাদ শুকাইরিকে কাজি বলে দাবি করে। |
**নুর-আস্তানা মসজিদ** (কাজাখ: Nur-Astana meshiti) কাজাখস্তানের রাজধানী নুর-সুলতানে অবস্থিত একটি মসজিদ। এটি মধ্য এশিয়ার তৃতীয় বৃহত্তম মসজিদ। এই মসজিদের উচ্চতা ৪০ মিটার (১৩০ ফু) যা ইসলামের সর্বশেষ নবি ও রাসুল মুহাম্মদের বয়সের প্রতীক যখন তার উপর কুরআন অবতীর্ণ হয়। এর মিনার চারটি ৬৩ মিটার (২০৭ ফু) উঁচু যা মুহাম্মদ মারা যাওয়ার সময় তার বয়সের প্রতীক।

নির্মাণ
-------

লেবাননের বৈরুতের একজন স্থপতি, চার্লস হেডেফের নকশা করা এই মসজিদটি নুর-সুলতান শহরের ইয়েসিল নদীর বাম তীরে অবস্থিত। ২০০৫ সালের মার্চ মাসে এর নির্মাণ কাজ শুরু হয় এবং ২০০৮ সালে সম্পন্ন হয়। মসজিদটি কাজাখস্তানের রাষ্ট্রপতি নুরসুলতান নাজারবায়েভ ও কাতারের আমির হামাদ বিন খলিফার চুক্তির উপহার ছিল।

স্থাপত্য
--------

মসজিদটি ইসলামি স্থাপত্যশৈলিতে নির্মিত। এর অভ্যন্তরে প্রধান প্রার্থনা কক্ষে কুরআনের শিলালিপি রয়েছে। এছাড়া মহিলাদের জন্যও একটি প্রার্থনা কক্ষ আছে। মসজিদটি ৩,৯৩০ বর্গমিটার (৪২,৩০২ বর্গ ফুট) এলাকা জুড়ে বিস্তৃত। এর প্রধান গম্বুজটি সোনালি বর্ণের। মসজিদটিতে মোট ৫,০০০ জনের স্থান সংকুলান হয় (বাইরে ২,০০০ জন সহ)। এর কাঠামোটি কাচ, কংক্রিট, গ্রানাইট ও অ্যালকুবন্ড দিয়ে তৈরি।

আরও দেখুন
---------

* কাজাখস্তানে ইসলাম
* কাজাখস্তানের মসজিদের তালিকা

তথ্যসূত্র
---------

1. 1 2 3  "Nur-Astana Mosque"। *Alluring World* (ইংরেজি ভাষায়)। ২০১৮-০৪-১৭। সংগ্রহের তারিখ ২০২১-০৫-০১।
2. ↑  "Nur-Astana Mosque in Nur-Sultan, Kazakhstan"। *www.inspirock.com* (ইংরেজি ভাষায়)। সংগ্রহের তারিখ ২০২১-০৫-০১। [*স্থায়ীভাবে অকার্যকর সংযোগ*]

বহিঃসংযোগ
---------


উইকিমিডিয়া কমন্সে **নুর-আস্তানা মসজিদ** সংক্রান্ত মিডিয়া রয়েছে।

* উইকিম্যাপিয়ায় নুর-আস্তানা মসজিদ
* কাজাখস্তান লাইভে নুর-আস্তানা মসজিদ
বাহরি মামলুকদের আধিপত্য (লাল)
**হুসামুদ্দিন লাজিন** (আরবি: لاجين‎‎), পুরো রাজকীয় নাম **মালিকুল মানসুর হুসামুদ্দিন লাজিন মানসুরি** (আরবি: الملك المنصور حسام الدين لاجين المنصورى‎‎; মৃ. জানুয়ারি ১৬, ১২৯৯, কায়রো) ১২৯৬ থেকে ১২৯৯ সাল পর্যন্ত মিশরের একজন মামলুক সুলতান ছিলেন। তিনি মানসুর কালাউনের মামলুক ছিলেন, যিনি কালাউনের পুত্র সুলতান আশরাফ খলিলের হত্যাকাণ্ডে অংশ নিয়েছিলেন। এরপর তিনি সুলতান আদিল কিতবুগাকেও হত্যার চেষ্টা করেছিলেন কিন্তু ব্যর্থ হন। নিজের জীবনের ভয়ে ভীত কিতবুগা পরে তাকে বার্তা পাঠিয়েছিলেন যে, তিনি নিজের পরিবর্তে তাকে সুলতান হওয়ার জন্য সালতানাত থেকে নিজেকে সরিয়ে নিতে প্রস্তুত। লাজিন সম্মত হন এবং *মানসুর হুসামুদ্দিন* উপাধি ধারণ করে সুলতান হন। আর তিনি কিতবুগাকে লেভান্টে একটি জাহাত দিয়েছিলেন।

বহিঃসংযোগ
---------

* সুলতান লাজিন - হিস্ট্রি এভিনিউ

|  |
| --- |
| হুসামুদ্দিন লাজিন **বাহরি রাজবংশ****মামলুক সালতানাত** এর ক্যাডেট শাখা**জন্ম:**  ?  **মৃত্যু:** ১৬ জানুয়ারি ১২৯৯ |
| রাজত্বকাল শিরোনাম |
|
| পূর্বসূরীকিতবুগা | **মিশর ও সিরিয়ার সুলতান**৭ ডিসেম্বর ১২৯৬ — ১৬ জানুয়ারি ১২৯৯ | উত্তরসূরীনাসির মুহাম্মাদ |
|
**হুসেনি ব্রাহ্মণ** হল মোহ্যাল সম্প্রদায় যা হিন্দু ও ইসলাম উভয়ের সাথে সংযুক্ত। রাজস্থান, মহারাষ্ট্র, পঞ্জাবে বেশ কিছু হুসেনি ব্রাহ্মণ বাস করেন। পাশাপাশি প্রতিবেশী পাকিস্তানের সিন্ধুপ্রদেশ ও পাঞ্জাবেও রয়েছেন তারা৷ ।

দত্তের সাত পুত্র
----------------

হুসেনি ব্রাহ্মণ সম্পর্কে বিভিন্ন কিংবদন্তীর মধ্যে এটিও বর্ণিত হয়েছে যে সন্তানহীন দত্ত ব্যক্তিগতভাবে হুসেন ইবনে আলীর সংগে সাক্ষাৎ করেছিলেন এবং সন্তান লাভের ইচ্ছা প্রকাশ করেছিলেন। তার ইচ্ছার প্রতিক্রিয়ায়, তাকে জানানো হয়েছিল যে তার ভাগ্যতে কোন সন্তান নেই। তাকে জানানো হলো তিনি পুত্রের পিতা হতে পারবেন না, তা জানার পরে তিনি অজ্ঞান হয়ে পড়েন এবং কষ্টে কাঁদতে লাগলেন ও সন্তানের জন্যে আল্লাহর কাছে ইমাম হোসেনকে অনুরোধ করতে বললেন। এ সময়ে ইমাম হোসেন তাকে জানান যে তার পুত্র সন্তান হবে। ঘটনাচক্রে হঠাৎ করে কেউ হুসেনকে প্রশ্ন করে যে, তিনি আল্লাহর ইচ্ছাকে চ্যালেঞ্জ করেছেন। এ কথা শুনে ইমাম দত্তকে বললেন, তার একাধিক সন্তান হবে। ইমাম তাকে সাত সন্তান জন্মের সুসংবাদ দিয়ে ছিলেন। হুসাইন ব্রাহ্মণরা ১৯৪৭ সাল পর্যন্ত লাহোরে বসবাস করতেন এবং এরপরে তারা অন্য জায়গায় স্থানান্তরিত হয়।

অন্যান্য
--------

সুন্নি মুসলমানদের তীর্থস্থানের একটি হল রাজস্থানের আজমীর, যেখানে মঈনউদ্দীন চিশতি বসবাস করতেন এবং শেষকাল অতিবাহিত করেছিলেন, সেখানে আজও এমন একটি শ্রেণী রয়েছে যারা নিজেদেরকে হুসেনী ব্রাহ্মণ বলে ডাকে, যারা হিন্দু না এবং ধর্মীয় মুসলমান না। হুসাইন ব্রাহ্মণরা হিন্দুধর্ম ও ইসলামী ঐতিহ্যের মিশ্রণ অনুশীলন করে থাকে। হিন্দি/উর্দু ভাষাতে একটি জনপ্রিয় ভাষ্য হুসেনী ব্রাহ্মণকে বোঝায়: "ওয়াহ দত্ত সুলতান, হিন্দু কা ধার্ম, মুসালমান কা ঈমান, আধা হিন্দু আধা মুসালমান (ভালো দত্ত সুলতান, হিন্দুর ধর্ম এবং মুসমানের বিশ্বাস, অর্ধ হিন্দু এবং অর্ধ মুসলমান)।

তথ্যসূত্র
---------

1. ↑  "জানেন একদল ব্রাহ্মণও মহরমে বের করে তাজিয়া"। kolkata24x7.com। ২০ সেপ্টেম্বর ২০১৮। সংগ্রহের তারিখ ২৩ সেপ্টেম্বর ২০১৮। [*স্থায়ীভাবে অকার্যকর সংযোগ*]
2. ↑  NADEEM INAMDAR, RIZWAN KHAN। "Brahmins who went to war for the Imam"। Times group, India। The Times of India। ২৭ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৬।
3. ↑  Akram, Maria (৫ নভেম্বর ২০১৪)। "For Hussaini brahmans, it's Muharram as usual"। Times group, India। The Times of India। সংগ্রহের তারিখ ২২ জানুয়ারি ২০১৬।
4. ↑  Zeba T Hashmi (মার্চ ১৭, ২০১৫)। "Ashura and pluralism"। Daily Times, Pakistan। নভেম্বর ১৭, ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১৫।
5. ↑  Abul Fazl (নভেম্বর ৫, ২০১৪)। "The Brahmins Who Fought For Imam Hussain At Karbala"। Kashmir Observer Online। ২০ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১৫।
6. ↑  Sheik, Majid (২৬ নভেম্বর ২০১২)। "Karbala and how Lahore was involved"। Dawn। Dawn News Paper, Lahore। সংগ্রহের তারিখ ২২ জানুয়ারি ২০১৬।
7. ↑  Mitra, Sisir Kumar (১৯৪৯)। *The Vision of India*। Bombay, India: Jaico Publishing House। পৃষ্ঠা 229–230 (First Print 1949)।
8. ↑  
"Hussaini Brahmans: A historic bondage between Hindus and Shias"। News Bharati English। ৯ আগস্ট ২০১৩। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৫।

বহিঃসংযোগ
---------
আধুনিক নাইজার
প্রাচীন পাথরে নাইজারের পশুচিত্র
সাহারায় পরিবহনপথ
সোংহাই সাম্রাজ্য
জাদো মরূদ্যানের ধ্বংসাবশেষ
ফ্রেঞ্চ ঔপনিবেশিক পশ্চিম আফ্রিকা
নাইজারের তুয়ারেগ মানব,১৯৯৭

প্রাগৈতিহাসিক নাইজার
--------------------

সৃষ্টির সূচনালগ্ন থেকেই নাইজারে মানুষ বসবাস করেছে। প্রতিবেশি চাদে ২ থেকে ৩.৫ মিলিয়ন বছরের পুরনো জীবাশ্ম আবিষ্কৃত হয়েছে।

নাইজারের দক্ষিণাংশে অধিকাংশ মানুষ বসবাস করে। কিন্তু এখনো সেখানকার প্রত্নতাত্ত্বিক ইতিহাস অজানা থেকে গেছে। 

সাহারা মরুভূমির নাইজার অংশে ৬০,০০০ বছর পূর্বে মানুষ বসবাস করলেও বর্তমানে এটি একেবারেই জনশূন্য।

প্রাচীন ইতিহাস
--------------

খ্রিস্টপূর্ব পঞ্চম শতাব্দীতে কার্থেজ ও মিশর পশ্চিম আফ্রিকায় সোনা , হাতির দাঁত, কাপড়ের বোতাম, লবণ ও ধাতব পণ্য ক্রয়-বিক্রয়ের অন্যতম প্রাণকেন্দ্র হয়ে দাঁড়ায়। নাইজার সাহেল ও ভূমধ্যসাগরীয় অববাহিকার সংযোগস্থলে রূপান্তরিত হয়।

নাইজার সাম্রাজ্য
----------------

বিভিন্ন সাম্রাজ্য বিভিন্ন সময়ে নাইজারকে নিজেদের অংশ হিসেবে দাবি করে। এগুলো হলো - সংহাই সাম্রাজ্য, মালি সাম্রাজ্য, ডেনডি রাজতন্ত্র, গাও এবং কানেম বোরনু। কয়েকটি হাওসা রাজ্যও নাইজারের উপর সময়ে সময়ে নিজেদের কর্তৃত্ব দাবি করেছে। একসময় তুয়ারেগরা হাওসাদের সাথে মিলে বিরাট জাতিরাষ্ট্র তৈরি করে। সোকোতোর ফুলানি সাম্রাজ্যের সঙ্গে এই জাতিরাষ্ট্রের অচিরেই বিরোধ উপস্থিত হয়। এই সংঘাতের ফসল হিসেবে বোর্নু সাম্রাজ্য গড়ে ওঠে, ১৮৯৩ সালে যার পতন ঘটে।

ঔপনিবেশিকীকরণ
-------------

ঊনবিংশ শতকে নাইজারের বাসিন্দাদের সাথে ইউরোপীয়দের সংযোগ স্থাপিত হয়। ব্রিটেনের মুঙ্গো পার্ক ও জার্মানির হাইনরিখ বার্থ নাইজার নদীর উৎসমুখ খুঁজতে গিয়ে এ এলাকাটি আবিষ্কার করেন। ১৯০০ সালের দিকে ফ্রেঞ্চরা এখানে স্থিতিশীলতা আনার চেষ্টা করলেও একসময় সেই চেষ্টা ব্যর্থ হয়। বিশেষত তুয়ারেগরা শান্তি প্রচেষ্টায় বাধা সৃষ্টি করে। অগত্যা ১৯২২ সালে নাইজারকে ফ্রেঞ্চ উপনিবেশে পরিণত করা হয়।

সেনেগালের রাজধানী ডাকার হতে একজন গভর্নর জেনারেল ফ্রেঞ্চদের পশ্চিম আফ্রিকান উপনিবেশগুলো তদারকি করার গুরুদায়িত্বে নিয়োজিত ছিলেন। ১৯৪৬ সালের ফ্রেঞ্চ সংবিধান উপনিবেশগুলোর অধিবাসীদের আংশিক স্বায়ত্তশাসনের পথ উন্মুক্ত করে।

স্বাধীনতার পথে
--------------

১৯৫৬ সালের ২৩ জুলাই ফ্রেঞ্চ উপনিবেশগুলোর স্বাধিকারচেতনার তীব্র স্ফুরণে বাধ্য হয়ে ফ্রেঞ্চ সংসদ সংস্কার আইন পাস করে। ১৯৫৭ সালের প্রথমদিকে আরো কিছু সংস্কার পরিকল্পনা কার্যকর হয়। শুধু ভোটাধিকার প্রয়োগে অসমতা অপসারণই নয়, এর পাশাপাশি শিক্ষা, স্বাস্থ্য এবং অবকাঠামো উন্নয়নের পথও প্রশস্ত হয়।

১৯৫৮ সালের ৫ অক্টোবর পঞ্চম ফ্রেঞ্চ প্রজাতন্ত্র প্রতিষ্ঠিত হয়। ফ্রেঞ্চরা তখন তাদের উপনিবেশগুলোকে স্বাধীন রাষ্ট্র হিসেবে আত্মপ্রকাশের জন্য গণভোট আয়োজনের সুযোগ প্রদান করে।

ঐ বছরের ৪ ডিসেম্বর নির্বাচনে নাইজেরিয়েন প্রগ্রেসিভ পার্টি (পিপিএন) এবং মুভমেঁত সোশ্যালিস্টে আফ্রিকানের মধ্যে মূল প্রতিদ্বন্দ্বিতা হয়। হামানি দিওরি ও জিবো বাকারি এগুলোর নেতৃত্বে ছিলেন। পিপিএন ৫৮টির মধ্যে ৫৪টি আসনে জয়লাভ করে। পাশাপাশি স্বাধীনতার পক্ষেও নাইজারের বাসিন্দারা অভিমত প্রকাশ করেন।

তথ্যসূত্র
---------

1. ↑  Anne C. Haour. One Hundred Years of Archaeology in Niger. Journal of World Prehistory. Volume 17, Number 1, June 2003, pp. 181–234(54)

বহিঃসংযোগ
---------
**হুসাইন সিফাউ ইউসুফ** (ইংরেজি: Hussain Sifaau; জন্ম: ৪ ফেব্রুয়ারি ১৯৯৬; **হুসাইন সিফাউ** নামে সুপরিচিত) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০১৮–১৯ মৌসুমে, মালদ্বীপীয় ক্লাব ঈগলসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। তিনি একই বছরে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২০ ম্যাচে ১টি গোল করেছেন।

প্রারম্ভিক জীবন
---------------

হুসাইন সিফাউ ইউসুফ ১৯৯৬ সালের ৪ঠা ফেব্রুয়ারি তারিখে মালদ্বীপের চানপাগেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৮ সালের ২৭শে মার্চ তারিখে, ২২ বছর, ১ মাস ও ২৩ দিন বয়সে, ডান পায়ে ফুটবল খেলায় পারদর্শী হুসাইন ভুটানের বিরুদ্ধে অনুষ্ঠিত ২০১৯ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ভুটান ৭–০ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই মালদ্বীপের জার্সি গায়ে প্রথম গোলটি করেছেন; ম্যাচের ৯৩তম মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। মালদ্বীপের হয়ে অভিষেকের বছরে হুসাইন সর্বমোট ৬ ম্যাচে ১টি গোল করেছেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মালদ্বীপ | ২০১৮ | ৬ | ১ |
| ২০১৯ | ৭ | ০ |
| ২০২১ | ৭ | ০ |
| সর্বমোট | ২০ | ১ |

তথ্যসূত্র
---------

1. ↑  "Maledives - Bhutan 7:0 (Asian Cup Qual. 2019, 3rd Round Group D)"। *worldfootball.net* (ইংরেজি ভাষায়)। সংগ্রহের তারিখ ২৬ সেপ্টেম্বর ২০২১।
2. ↑  Strack-Zimmermann, Benjamin (২৭ মার্চ ২০১৮)। "Maldives vs. Bhutan (7:0)"। *National Football Teams*। সংগ্রহের তারিখ ২৬ সেপ্টেম্বর ২০২১।
3. ↑  "Maldives - Bhutan, Mar 27, 2018 - Asian Cup qualification - Match sheet"। *Transfermarkt* (ইংরেজি ভাষায়)। ২৭ মার্চ ২০১৮। সংগ্রহের তারিখ ২৬ সেপ্টেম্বর ২০২১।

বহিঃসংযোগ
---------

* মালদ্বীপ প্রবেশদ্বার
* জীবনী প্রবেশদ্বার
* ফুটবল প্রবেশদ্বার

* সকারওয়েতে হুসাইন সিফাউ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে হুসাইন সিফাউ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হুসাইন সিফাউ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে হুসাইন সিফাউ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুসাইন সিফাউ (ইংরেজি) উইকিউপাত্তে এটি সম্পাদনা করুন
**ননিন** একটি অ্যালিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ননিন সাধারণভাবে এলকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।

CH3 -CH2 -CH2 -CH2 -CH2 -CH2 -CH2 -CH= CH2 + Cl2 = CH3 -CH2 -CH2 -CH2 -CH2 -CH2 -CH2 -CHCl-CH2Cl
এটি একটি মুক্ত শিকল অ্যালকিন।

সংকেত
-----

* ননিনের রাসায়নিক সংকেতঃ C9H18
* ননিনের রাসায়নিক সংকেতঃ CH3 -CH2 -CH2 -CH2 -CH2 -CH2 -CH2 -CH=CH2

উৎস
---

### প্রকৃতিতে প্রাপ্ত

ননিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে ননিন পাওয়া যায়। করে। 
উচ্চ তাপমাত্রা ও চাপে ননেনকে ভাঙলে ননিন পাওয়া যায়। সেই সাথে কিছু এলকেনও উৎপন্ন হয়। 
ননেন---> ননিন + অ্যালকেন

### পরীক্ষাগারে প্রস্তুতি

পরীক্ষাগারে অধিক পরিমাণ গাঢ় সালফিউরিক এসিডের সাথে ননানলকে উত্তপ্ত করলে ননিন উৎপন্ন হয়। 
CH3 -CH2 -CH2 -CH2 -CH2 -CH2 -CH2 -CH-OH + H2SO4 = CH3 -CH2 -CH2 -CH2 -CH2 -CH2 -CH2 -CH=CH2 + (H2O + H2SO4)

### শিল্পোৎপাদন পদ্ধতি

শিল্প কারখানায় ননিন উৎপাদনে বেশ কয়েকটি পদ্ধতি অনুসরণ করা হয়।

#### অ্যালকোহল থেকে

ননানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ননিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে। 

#### ননাইন থেকে

লেড এবং বেরিয়াম সালফেট এর উপস্থিতিতে ননাইনএর সাথে হাইড্রোজেন যুক্ত হয়ে ননিন উৎপন্ন করে।

বৈশিষ্ট্য
---------

স্বাভাবিক তাপমাত্রায় তরল। ননিন ননেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ননিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ননেন তৈরী করে।

আরো পড়ুন
---------

* ইথিন
* প্রোপিন
* বিউটিন
* পেন্টিন
* হেপ্টিন
* হেক্সিন
* অক্টিন
* ননাইন
* ননান্যাল

ব্যবহার
-------

তথ্যসূত্র
---------

1. ↑  উচ্চ মাধ্যমিক রসায়ন, দ্বিতীয় পত্র, হাজারী এবং নাগ।
2. ↑  উচ্চ মাধ্যমিক রসায়ন, দ্বিতীয় পত্র, ড. মোঃ রবিউল ইসলাম, ড. গাজী মোঃ আহসানুল কবীর, ড. মোঃ মনিমুল হক।

| * দে
* স
অ্যালকিনসমূহ |
| --- |
| 
* ইথিন ( C2H4 )
* প্রোপিন ( C3H6 )
* বিউটিন ( C4H8 )
* পেন্টিন ( C5H10 )
* হেক্সিন ( C6H12 )
* হেপ্টিন ( C7H14 )
* অক্টিন ( C8H16 )
* ননিন ( C9H18 )
* ডেকিন ( C10H20 )

 |
রেসকিউ ডন পোস্টার
**রেসকিউ ডন** (ইংরেজি ভাষায়: Rescue Dawn) ২০০৭ সালে মুক্তিপ্রাপ্ত মার্কিন চলচ্চিত্র। ক্রিশ্চিয়ান বেইল অভিনীত এই ছবি পরিচালনা করেছেন ভের্নার হের্‌ৎসগ। এর আগে ১৯৯৭ সালে হার্‌ৎসোগ একটি প্রামাণ্য চিত্র নির্মাণ করেছিলেন যার উপর ভিত্তি করে এই ছবি তৈরি হয়েছে। ছবির বিষয়বস্তু ভিয়েতনাম যুদ্ধ। ছবির শ্যুটিং হয়েছে থাইল্যান্ডে।

জার্মান বংশোদ্ভূত মার্কিন বৈমানিক ডিটার ডেংলারের জীবনের সত্য ঘটনা অবলম্বনে ছবিটি নির্মিত হয়েছে। ডেংলার সারা জীবন বৈমানিক হওয়ার স্বপ্ন দেখেছেন। এই স্বপ্নের টানেই একসময় মার্কিন নৌবাহিনীর বৈমানিক বনে যান। ফ্লাইট লেফটেন্যান্ট হিসেবে ভিয়েতনাম যুদ্ধে যোগ দেন। কিন্তু এক বিশেষ অভিযানে লাওসের উপর দিয়ে যাবার সময় তার বিমান গুলিবিদ্ধ হয়ে ভূপতিত হয়। তিনি ভিয়েতনামের মুক্তিযোদ্ধাদের হাতে বন্দী হন। বন্দিশালা থেকে কয়েকজন সাথী নিয়ে তিনি পালাতে সক্ষম হয়েছিলেন। কিন্তু শেষ পর্যন্ত একমাত্র তিনিই মার্কিন শিবিরে ফিরতে সক্ষম হন। এই কাহিনীই পুরো ছবিতে অনুসৃত হয়েছে।

বহিঃসংযোগ
---------

* Gibraltar Films: Rescue Dawn Website
* RescueDawn.MGM.com[*স্থায়ীভাবে অকার্যকর সংযোগ*]
* ইন্টারনেট মুভি ডেটাবেজে *রেসকিউ ডন*  উইকিউপাত্তে এটি সম্পাদনা করুন (ইংরেজি)
* Rescue Dawn: The Truth - Family, Friends of Gene DeBruin Critical of Herzog Film.
* Interview with Christian Bale, Steve Zahn, Jeremy Davies, ioncinema.com
***থেজাস*** হল একটি মালয়ালম ভাষার ভারতীয় অনলাইন সংবাদ প্রকাশক, যেটি কালিকট থেকে প্রকাশিত সকালের মুদ্রিত সংবাদপত্র হিসাবে ২০০৬ সালে প্রতিষ্ঠিত হয়। এটি পপুলার ফ্রন্ট অফ ইন্ডিয়ার মুখপত্র এবং কালিকট ভিত্তিক পাবলিক লিমিটেড সংস্থা ইন্টারমিডিয়া পাবলিশিং লিমিটেডের মালিকানাধীন। সর্বশেষ মুদ্রিত সংস্করণটি ৩১ ডিসেম্বর ২০১৮ এ প্রকাশিত হয়েছিল, কেবলমাত্র অনলাইন সংস্করণটি এখন রয়েছে।

ইতিহাস
------

*থেজস* ২৬ জানুয়ারি ২০০৬ তারিখে ভারতীয় প্রজাতন্ত্র দিবসে কালিকট থেকে প্রকাশনা শুরু করেছিল। তিন মাসের অল্প সময়ের মধ্যেই এটি তিরুবনন্তপুরম থেকে আরও একটি সংস্করণ প্রকাশ শুরু করেছিল, এরপরে তৃতীয় সংস্করণটি কোচি থেকে আরও তিন মাসের মধ্যে প্রকাশিত হয়েছিল। এছাড়াও কান্নুর সংস্করণটি সম্প্রসারণের অংশ হিসাবে ২০০৮ সালে শুরু হয়েছিল। ২০০৯ সালের ডিসেম্বরে এটি কোট্টায়ম সংস্করণ শুরু করে। এটি একটি অনলাইন সংস্করণ এবং একটি ই-পেপারও শুরু করেছিল।  *থেজাস* মার্চ ২০১১ সালে রিয়াদ, জেদ্দা এবং দাম্মাম থেকে সৌদি আরবের সংস্করণগুলি শুরু করেছিল।  চতুর্থ উপসাগরীয় সংস্করণ দোহায় ১৭ মে ২০১২-এ শুরু হয়েছিল।  থেজাসের পঞ্চম উপসাগরীয় সংস্করণ বাহরাইনে ২৭ সেপ্টেম্বর ২০১২ সালে চালু হয়েছিল। 

অক্টোবর ২০১৮ তে *থেজাস* তার মুদ্রণ সংস্করণটি বন্ধ করে একটি অনলাইন সংবাদপত্র হওয়ার সিদ্ধান্ত নেয়। সর্বশেষ মুদ্রিত সংস্করণটি ৩১ ডিসেম্বর ২০১৮ এ প্রকাশিত হয়েছিল। একই নামে ম্যাগাজিনটি অব্যাহত রাখে এবং এখনও মুদ্রিত হচ্ছে। মুদ্রণ সংস্করণ বন্ধ করার কারণ হিসাবে প্রশাসন বিজ্ঞাপন থেকে ক্রমহ্রাসমান আয় এবং বর্ধিত ঋণকে তুলে ধরে।

তথ্যসূত্র
---------

1. 1 2  "PFI mouthpiece Thejas to stop publication this year". *The Indian Express*. 22 October 2018. Retrieved 22 May 2020.
2. ↑  "Thejas News - Latest malayalam news, Kerala, India, World, Gulf, Pravasi news"। *Thejas News - Latest malayalam news, Kerala, India, World, Gulf, Pravasi news*।
3. ↑  "AML - support.gale"। *www.accessmylibrary.com*।
4. ↑
5. ↑  "Bahrain gets new Indian newspaper"। ২৮ সেপ্টেম্বর ২০১২।
**থীমুগ** (দিভেহি: ތީމުގެ, ) মালদ্বীপের  সাবেক প্রেসিডেন্ট এর প্রাসাদ হিসেবে পরিচিত। ১৯৯২ সালে তৎকালীন রাষ্ট্রপতি মামুন আব্দুল গাইয়ুম কর্তৃক রাষ্ট্রপতির মর্যাদা বাড়ানোর পর থীমুগ ২০০৮ সাল পর্যন্ত প্রেসিডেন্ট এর প্রাসাদ হিসেবে ছিল, যখন গাইয়ুম দেশের প্রথম গণতান্ত্রিক নির্বাচনে পরাজিত হন। মোহাম্মদ নাশিদ, নতুন নির্বাচিত প্রেসিডেন্ট থীমুগকে রক্ষণাবেক্ষণের ঘোষণা দেন এবং মালদ্বীপের নতুন সরকারি বাসভবন হিসেবে পুরাতন প্রেসিডেন্ট প্রাসাদ মুলিয়াগকে পুনরায় ঘোষণা করেন। বর্তমানে থীমুগ মালদ্বীপের সুপ্রিম কোর্ট ভবন হিসেবে ব্যবহৃত হয়।

নামকরণ
------

থীমুগ মালদ্বীপের তৎকালীন লুনার রাজবংশের (১১৪১ থেকে ১৩৮৮)  প্রথমদিকের কিছু মুসলিম শাসকদের রাজবংশের নামে নামকরণ করা হয়।

উত্তরাধিকার এবং প্রতীক
----------------------

গাইয়ুমের শাসনামলের সময় থীমুগ একটি স্থানীয় সাধারণ নাম হয়ে উঠে এবং মালদ্বীপবাসীর গর্বের প্রতীকে পরিণত হয়। প্রাসাদে বিশেষ দিবস উপলক্ষে এবং প্রতি ঈদে রাষ্ট্রপতির প্রতি অতিথিদের অভিবাদনসহ অসংখ্য অভ্যর্থনা অনুষ্ঠানের আয়োজন করে থাকে। পরবর্তীতে ২০০৮ এর নভেম্বরে সাবেক প্রেসিডেন্ট ইব্রাহিম নাসিরের মৃত্যুর পর, তাকে থীমুগের একটি গণকবরে সমাহিত করা হয় যাতে এখানে আসা  মানুষ তাকে সম্মান প্রদর্শন করতে পারে। ২০০৯ সালে প্রেসিডেন্ট এর প্রাসাদ মুলিয়াগে সরানো পর , থীমুগ শুধুমাত্র সে দিনের মত জনসাধারণের পরিদর্শনের জন্য খোলা হয়। এটাই ছিল প্রথম যেদিন থীমুগ জনসাধারণের পরিদর্শন এবং জানার জন্য উন্মুক্ত করা হয়।

এছাড়াও থীমুগ মালের একটি অত্যধিক পরিদর্শনকৃত পর্যটক আকর্ষণ ।

আরও দেখুন
---------

* মুলিয়াগ

তথ্যসূত্র
---------

1. ↑
2. ↑

প্রবেশদ্বার: মালদ্বীপ
**ফ্রেডরিক উইলিয়াম টেট** (ইংরেজি: Fred Tate; জন্ম: ২৪ জুলাই ১৮৬৭ - মৃত্যু: ২৪ ফেব্রুয়ারি ১৯৪৩) সাসেক্সের ব্রাইটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন। প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন **ফ্রেড টেট**।

প্রারম্ভিক জীবন
---------------

১৮৮৭ সালে সাসেক্সের পক্ষে প্রথম-শ্রেণীর ক্রিকেট জীবনের সূত্রপাত ঘটান। ক্লাবটিতে তিনি ১৯০৫ সাল পর্যন্ত খেলেন। ২১.৫৫ গড়ে ১,৩৩১ উইকেট লাভ করেন। ব্যক্তিগত সেরা বোলিং পরিসংখ্যান গড়েন ৯/৭৩।

খেলোয়াড়ী জীবন
---------------

১৯০২ সালে একটিমাত্র টেস্টে অংশগ্রহণের সুযোগ ঘটে ফ্রেড টেটের। ২৪ জুলাই, ১৯০২ তারিখে সফরকারী অস্ট্রেলিয়া দলের বিপক্ষে তার এই অভিষেক পর্বটি মোটেই সুখকর হয়নি। ওল্ড ট্রাফোর্ডে অনুষ্ঠিত সিরিজের চতুর্থ টেস্টে ইংল্যান্ড দল মাত্র ৩ রানের ব্যবধানে পরাজিত হয়। পাশাপাশি অ্যাশেজ ট্রফিও হাতছাড়া করে।

বামহাতের অধিকারী অস্ট্রেলীয় অধিনায়ক জো ডার্লিংয়ের ক্যাচ তালুবন্দী করতে পারেননি। লেগ স্পিনার লেন ব্রন্ডের বলে বাউন্ডারি সীমানার কাছাকাছি এ ঘটনা ঘটে। এরফলে দলকে বেশ খেসারত দিতে হয়। দ্বিতীয় ইনিংসে নবম উইকেটের পতনের পর জয়ের জন্য ইংল্যান্ডের মাত্র আট রানের দরকার পড়েছিল। উইলফ্রেড রোডসের সাথে টেট যোগ দিয়ে প্রথম বলেই ব্যাটের প্রান্ত স্পর্শ করে চার রান তুলে নেন। কিন্তু জ্যাক সন্ডার্সের চতুর্থ বলে তিনি বোল্ড হন।

ব্যক্তিগত জীবন
--------------

খেলোয়াড়ী জীবন শেষে ডার্বিশায়ারের পক্ষে কোচের দায়িত্ব পালন করেন। এরপর ডার্বিতে ১৯৩৭ সাল পর্যন্ত মদের পানশালা পরিচালনা করেন।

ফ্রেড টেটের এক সন্তান মরিস টেট ইংল্যান্ডের পক্ষে টেস্ট খেলায় অংশ নিয়েছেন। আরেক সন্তান সেসিল টেট প্রথম-শ্রেণীর ক্রিকেটে অংশ নিয়েছেন। ২৪ ফেব্রুয়ারি, ১৯৪৩ তারিখে ৭৬ বছর বয়সে সাসেক্সের বার্জেস হিল এলাকায় হতদরিদ্র অবস্থায় তার দেহাবসান ঘটে।

তথ্যসূত্র
---------

1. ↑  "Ashes 2013: England player who lost the Ashes & died in poverty"। *BBC Sport*। সংগ্রহের তারিখ ২০১৩-০৭-৩১।
2. ↑  "Fred Tate: One-Test wonder whose dropped catch on debut proved costly for England"। *Cricket County*। ২০১৩-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৩-০৭-৩১।

আরও দেখুন
---------

* লেন ব্রন্ড
* মরিস টেট
* ইংরেজ টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ফ্রেড টেট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রেড টেট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**কালোবুক বাবুই** (ইংরেজি: Black-breasted Weaver) বাংলাদেশের একটি দুর্লভ আবাসিক পাখি। পাখিটি **বাংলা বাবুই** বা **বুক-কালো বাউই** নামেও পরিচিত । পাখিটির বৈজ্ঞানিক নাম *Ploceous benghalensis* (প্লোসিয়াস ব্যাঙ্গালেনসিস)।

বর্ণনা
------

কালোবুক বাবুই নলখাগড়ার বন ও লম্বা ঘাসবনের বাসিন্দা। মূলত সিলেট, ঢাকা, খুলনা ও বরিশাল বিভাগে দেখা মেলে। তবে বেশ দুর্লভ। ঘাসবীচি, শস্যদানা, পোকামাকড় ইত্যাদি খায়। মৃদু স্বরে ‘চিট-চিট-চিট-চিট’ ডাকে। এরা লম্বায় ১৪-১৫ সেন্টিমিটার। ওজন ১৮-২২ গ্রাম। পুরুষ ও স্ত্রীর দেহের রঙে বেশ পার্থক্য আছে। প্রজনন মৌসুমে পুরুষের দেহে রঙের যথেষ্ট পরিবর্তন হয়। পুরুষের মাথার চাঁদি সোনালি-হলুদ হয়ে যায়। কান-ঢাকনি ও গাল হালকা বাদামি থেকে সাদা। ঘাড় ধূসর-কালো ও গলা সাদা। বুকে চওড়া কালো ফিতা। পেট ফিকে সাদা, যাতে হালকা বাদামি বা হলদের ছোঁয়া। পিঠে কালচে লম্বালম্বি দাগ। প্রজননকালের স্ত্রী অন্য সময়ের চেয়ে কিছুটা উজ্জ্বল, অনেকটা শীতের পুরুষের মতো। স্ত্রী ও প্রজননহীন পুরুষ মাথা ও ঘাড়ের ওপর কালচে ডোরা, যার মাঝখানে হলুদ। দেহের ওপরটায় লম্বালম্বি হলুদ ও কালচে দাগ। ভ্রু ও গলা হলুদ, কান-ঢাকনি বাদামি ও পেট পীতাভ। বুকের ওপরের কালো ফিতা অসম্পূর্ণ। স্ত্রী-পুরুষনির্বিশেষে চোখ হালকা বাদামি, ঠোঁট কালচে। পা, আঙুল ও নখ হালকা গোলাপি। অপ্রাপ্তবয়স্ক পাখি দেখতে হুবহু মায়ের মতো, তবে দেহের নিচটা ফিকে।

মে থেকে সেপ্টেম্বর প্রজননকালে নদীর তীরে বা জলার ধারে নলখাগড়া বা উঁচু ঘাসে ২০-২৫ সেন্টিমিটার লম্বা কিছুটা ডিম্বাকার বাসা বানায়, যা বাবুই পাখির বাসার তুলনায় ছোট। একই জায়গায় সচরাচর দুই থেকে পাঁচটি বাসার কলোনি দেখা যায়। পুরুষ পাখি বাসা বানায়, অর্ধসমাপ্ত বাসা স্ত্রী পরখ করে। পছন্দ হলে জোড় বাঁধে। স্ত্রী দুই থেকে চারটি সাদা ডিম পাড়ে। প্রায় দুই সপ্তাহে ডিম ফোটে। বাচ্চারা এক মাসের মধ্যে উড়তে শেখে।

তথ্যসূত্র
---------

1. ↑  "*Ploceus benghalensis*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  পদ্মাপারের কালোবুক বাবুই - *দৈনিক প্রথম আলো (অক্টোবর ২৭, ২০১৫)*
পেন্থা সৈকত
**কেন্দ্রপাড়া জেলা** (ওড়িয়া: କେନ୍ଦ୍ରାପଡ଼ା ଜିଲ୍ଲା, প্রতিবর্ণী. **কেন্দ্রাপড়া জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন কটক জেলা থেকে নতুন কেন্দ্রাপড়া জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর কেন্দ্রাপড়া শহরে অবস্থিত এবং কেন্দ্রাপড়া মহকুমা নিয়ে গঠিত৷

নামকরণ
------

কেন্দ্রাপড়া জেলার জেলাসদরটি স্থানীয়দের মধ্যে তুলসীক্ষেত্র নামেই অধিক পরিচিত৷ পৌরানিক কাহিনী অনুযায়ী কৃৃষ্ণজ্যেষ্ঠ বলরাম এই অঞ্চলের অধিপতি কেন্দ্রাসুরকে বধ করে তার কন্যা তুলসীকে বিবাহ করেন৷ কেন্দ্রাসুরের হত্যাকান্ডকে ভিত্তি করে জায়গাটির নাম হয় কেন্দ্রাপড়া৷

ইতিহাস
------

ভূপ্রকৃতি
---------

অর্থনীতি
--------

অবস্থান
-------

জেলাটির উত্তরে ওড়িশা রাজ্যের ভদ্রক জেলা জেলাটির দক্ষিণে ওড়িশা রাজ্যের জগৎসিংহপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা৷ জেলাটির পশ্চিমে ওড়িশা রাজ্যের যাজপুর জেলা৷ জেলাটির উত্তর পশ্চিমে(বায়ু) ওড়িশা রাজ্যের যাজপুর জেলা৷ কেন্দ্রপাড়া জেলাটির পূর্বপ্রান্তে রয়েছে বঙ্গোপসাগর৷

জেলাটির আয়তন ২৬৪৪ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৭০%৷

ভাষা
----

কেন্দ্রপাড়া জেলায় প্রচলিত ভাষাসমূহের পাইচিত্র তালিকা নিম্নরূপ -





২০১১ অনুযায়ী কেন্দ্রপাড়া জেলার ভাষাসমূহ

  **ওড়িয়া** (৯১.৪৭%)  **বাংলা** (৪.৭৬%)  **উর্দু** (৩.৩১%)  অন্যান্য (০.৪৬%)

ধর্ম
----

জনসংখ্যার উপাত্ত
----------------

মোট জনসংখ্যা ১৩০২০০৫(২০০১ জনগণনা) ও ১৪৪০৩৬১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৪তম৷ ওড়িশা রাজ্যের ৩.৪৩% লোক কেন্দ্রাপড়া জেলাতে বাস করেন৷ জেলার জনঘনত্ব ২০০১ সালে ৪৯২ ছিলো এবং ২০১১ সালে তা বৃদ্ধি পেয়ে ৫৪৫ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১০.৬৩% , যা ১৯৯১-২০১১ সালের ১৩.২৭% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৭(সমগ্র) এবং শিশু(০-৬ বৎ) লিঙ্গানুপাত ৯২৬৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৭৬.৮১%(২০০১) তথা ৮৫.১৫%(২০১১)৷ পুরুষ স্বাক্ষরতার হার ৮৭.১১%(২০০১) তথা ৯১.৪৫%(২০১১)৷ নারী স্বাক্ষরতার হার ৬৬.৭৬%(২০০১) তথা ৭৮.৯৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.১৯%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2
**ফ্রেডরিক আলফ্রেড উইলিয়াম ফ্রির** (ইংরেজি: Fred Freer; জন্ম: ৪ ডিসেম্বর, ১৯১৫ - মৃত্যু: ২ নভেম্বর, ১৯৯৮) ভিক্টোরিয়ার নর্থ কার্লটন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন **ফ্রেড ফ্রির**।

প্রথম-শ্রেণীর ক্রিকেট
---------------------

১৯৪৫-৪৬ মৌসুম থেকে ১৯৪৯-৫০ মৌসুম পর্যন্ত ফ্রেড ফ্রিরের প্রথম-শ্রেণীর খেলোয়াড়ী জীবন চলমান ছিল। কিথ মিলারের চেয়েও অধিক নিখুঁতভাবে বোলিং করতে পারতেন। ভিক্টোরিয়ার পক্ষে প্রথম-শ্রেণীর ক্রিকেটে অংশ নিতেন। এ দলে খেলাকালীন ১৯৪৬-৪৭ মৌসুমের অ্যাশেজ সিরিজে খেলার সুযোগ লাভ করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১৩ ডিসেম্বর, ১৯৪৬ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৯৪৬-৪৭ মৌসুমে ইংরেজ দল অস্ট্রেলিয়া গমনে আসে। দ্বিতীয় টেস্টের প্রাক্কালে শীর্ষস্থানীয় অস্ট্রেলীয় বোলার রে লিন্ডওয়াল জলবসন্ত রোগে আক্রান্ত হলে সিডনি টেস্টে অংশ নেন তিনি। প্রথমে ইনিংসে সিরিল ওয়াশব্রুককে এক রানে আউট করেন। দ্বিতীয় ইনিংসে প্রথমে বলেই লেন হাটনকে বিদেয় করার জোরালো আবেদন আম্পায়ার কর্তৃক প্রত্যাখ্যাত হয়। এরপর ডেনিস কম্পটনকে ৫৪ রানে ডন ব্র্যাডম্যানের কটে ও জ্যাক ইকিনকে ১৭ রানে বোল্ড আউট করেন। খেলায় তিনি ১/২৫ ও ২/৪৯ বোলিং পরিসংখ্যান দাঁড় করান। অস্ট্রেলিয়ার জয়ের জন্যে রানের প্রয়োজন পড়লে দ্রুত সাড়া দেন। খেলায় প্রথমবারের মতো ব্যাটিংয়ে নামেন। তিনটি চার ও একটি ছক্কার সাহায্যে অপরাজিত ২৮ রান তুলেন। খেলায় তার দল ইনিংস ও ৩৩ রানে জয় পেয়ে পাঁচ টেস্টে গড়া সিরিজে ২-০ ব্যবধানে এগিয়ে যায়। পরবর্তীতে রে লিন্ডওয়াল সুস্থ দেহে পরের টেস্টে খেলতে নামেন ও ফ্রেড ফ্রিরকে দলের বাইরে চলে আসতে হয়। এরপর আর তাকে অস্ট্রেলিয়া দলের পক্ষে খেলতে দেখা যায়নি।

ব্যক্তিগত জীবন
--------------

ক্রিকেটের পাশাপাশি অস্ট্রেলীয় রুলস ফুটবলে দক্ষ ছিলেন তিনি। ভিক্টোরিয়ান ফুটবল অ্যাসোসিয়েশনে ইয়ারাভিলের পক্ষে খেলতেন। ২ নভেম্বর, ১৯৯৮ তারিখে ৮২ বছর বয়সে ভিক্টোরিয়ার মেলবোর্ন এলাকায় ফ্রেড ফ্রিরের দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ২৫ জুলাই ২০১৯।
2. ↑  Atkinson, G. (1982) *Everything you ever wanted to know about Australian rules football but couldn't be bothered asking*, The Five Mile Press: Melbourne. আইএসবিএন ০ ৮৬৭৮৮ ০০৯ ০. p. 184.

আরও দেখুন
---------

* আর্নি তোশ্যাক
* কেন মিউলম্যান
* এক টেস্টের বিস্ময়কারী
* নিউ সাউথ ওয়েলস ক্রিকেট দল
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **ফ্রেড ফ্রির** সংক্রান্ত মিডিয়া রয়েছে।

* ইএসপিএনক্রিকইনফোতে ফ্রেড ফ্রির উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রেড ফ্রির  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)